cyanic-selkie/wikianc huggingface dataset:
অনড্রে গাইম
গাইম গ্রাফিন সম্পর্কিত গবেষণার জন্য সর্বাধিক পরিচিত। তিনি গেকো টেপ ও তিরশ্চুম্বকীয় উত্তোলনের (ডায়াম্যাগনেটিক লেভিটেশন) উপরেও গবেষণাকর্ম সম্পাদন করেছেন। ২০১০ সালের ৫ই অক্টোবর তিনি ও তাঁর সহকর্মী কনস্টানটিন নভোসেলভ যুগ্মভাবে পদার্থবিজ্ঞানে নোবেল পুরস্কার অর্জন করেন। নোবেল কমিটি তার কর্মের স্বীকৃতি হিসেবে বলে যে "দ্বিমাত্রিক গঠনবিশিষ্ট পদার্থ গ্রাফিনের উপর তাঁর অসাধারণ পরীক্ষার জন্য তাঁকে নোবেল পুরস্কারে ভূষিত করা হল"। তিনি ২০০০ সালে একটি ব্যাঙকে সেটির অন্তর্নিহিত চুম্বকত্ব ব্যবহার করে উত্তোলন করার জন্য ইগ নোবেল পুরস্কার লাভ করেন; অপেক্ষাকৃত তুচ্ছ, হাস্যকর কিন্তু চিন্তা উদ্রেককারী গবেষণাকর্মের জন্য এই ব্যঙ্গাত্মক পুরস্কারটি প্রদান করা হয়। গাইম-ই একমাত্র বিজ্ঞানী যিনি একই সাথে নোবেল ও ইগ নোবেল পুরস্কার বিজয় করেছেন।
রিঠালা মেট্রো স্টেশন
রিঠালা মেট্রো স্টেশন দিল্লি মেট্রোর রেড লাইনে অবস্থিত প্রান্তিক স্টেশন। এই উত্তোলিত মেট্রো রেল স্টেশনটি রিঠালা সেক্টর ৫-এ রয়েছে। ২০০৪ সালের ৩১ মার্চ এটি সাধারণ মানুষের ব্যবহারের জন্য চালু করে দেওয়া হয়। দিল্লির মেট্রো ওয়াক ও অ্যাডভেঞ্চার আইল্যান্ড থেখে স্টেশনেটি হাঁটা পথে দূরত্বে।
বেদু সিংহ পান্থ
বেদু সিংহ পান্থ একজন ভারতীয় রাজনীতিবিদ। তিনি ২০১৯ সিকিম বিধানসভা নির্বাচনে টেমি নামফিং আসন থেকে সিকিম ক্রান্তিকারি মোর্চা একজন সদস্য হিসেবে সিকিম বিধানসভায় নির্বাচিত হন। তিনি পিএস গোলে মন্ত্রিসভায় পর্যটন ও বেসামরিক বিমান চলাচল এবং বাণিজ্য ও শিল্প মন্ত্রী।
এম্পায়ার অব দ্য মোগল
এম্পায়ার অফ দ্যা মোগল (মুগল / মুঘল) হল অ্যালেক্স রাদারফোর্ড (ডায়ানা এবং মাইকেল প্রেস্টনের কলম নাম)- এর লেখা ঐতিহাসিক কল্প - উপন্যাসের একটি সিরিজ। সিরিজটি মধ্যযুগীয় ভারতে মুঘল সাম্রাজ্যের উত্থান - পতন ও উচ্চতাকে অন্তর্ভুক্ত করে ছয়টি খণ্ড নিয়ে গঠিত।
টেলিভিশন
থাম্ব অ্যালেক্স রাদার্ফোডের  'এম্পায়ার অব দ্য মুগল ' বইয়ের প্রথম খন্ড 'রাইডার'স ফর্ম দ্য নর্থ '- এর উপর ভিত্তি করে ভারতীয় পরিচালক নিখিল আদভানি 'দ্য এম্পায়ার'(প্রথম মৌসুম) নামক একটি ওয়েব সিরিজ তৈরি করেছেন,  যেটা ডিজনি + হটস্টার এবং হটস্টারে বিশ্বব্যাপী ২১ আগস্ট, ২০২১ তারিখে  শুরু  সম্প্রচার করা হয়। যাতে ভারতীয় কুণাল কাপুর, দৃষ্টিতি ধামি, শাবানা আজমি এবং ডিনো মোরিয়াসহ অনেক অভিনেতা অভিনেত্রীগণ বিভিন্ন চরিত্রে অভিনয় করেছেন।
প্রসেনজিৎ দাস
প্রসেনজিৎ দাস (জন্ম: ১৭ ডিসেম্বর ১৯৯৬ বাংলাদেশের ব্রাহ্মণবাড়িয়ায় ) একজন বাংলাদেশী প্রথম শ্রেণির ক্রিকেটার যিনি ঢাকা বিভাগ ক্রিকেট দলের পাশাপাশি কালাবাগান ক্রিকেট একাডেমির হয়ে খেলেন। তিনি ডানহাতি উইকেট কিপার ব্যাটসম্যান।
জৈব রসায়ন
thumb|right|400px| [[মিথেন অণুর গাঠনিক সংকেত। মিথেন হলো সবচেয়ে সরল জৈব যৌগ।]] জৈব রসায়ন হলো রসায়নের একটি শাখা যা হাইড্রোকার্বন ও হাইড্রোকার্বনের জাতকসমূহের গঠন, ধর্ম, সংযুক্তি এবং প্রস্তুতি বা সংশ্লেষণ আলোচনা করে। এসব যৌগকে বলে জৈব যৌগ। জৈব যৌগ যেকোনো সংখ্যক মৌলিক পদার্থের সমন্বয়ে গঠিত হতে পারে। এসকল যৌগে সাধারণত হাইড্রোজেন, কার্বন, নাইট্রোজেন, অক্সিজেন, হ্যালোজেন, ফসফরাস, সিলিকন, সালফার ইত্যাদি থাকে।  জৈব যৌগসমূহ গাঠনিক দিক থেকে কিছুটা ভিন্ন এবং এদের প্রয়োগ অত্যন্ত ব্যাপক। অসংখ্য পদার্থের (রঙ, প্লাস্টিক, খাদ্য, বিস্ফোরক, ঔষধ, জ্বালানি ইত্যাদি আরো অনেক) মূল গঠনকারী উপাদান হল জৈব যৌগ। কিছু ব্যতিক্রম বাদে প্রায় সব জৈবিক ক্রিয়ার মৌলিক অংশের গঠনকারী ও নিয়ন্ত্রণকারী উপাদান জৈব যৌগ। বিজ্ঞানের অন্য সব শাখার মতো জৈব রসায়নেও রয়েছে আবিষ্কারের স্বতন্ত্র ধারা। এইসব আবিষ্কার বা নব প্রবর্তনের মূলে রয়েছে বাস্তব, তাত্ত্বিক ও প্রায়োগিক বিভিন্ন দিক। জৈব রসায়নের ভিত্তি প্রতিষ্ঠিত হয়েছে পলিমার বিজ্ঞান, ফার্মাসিউটিক্যাল রসায়ন, বস্তুবিজ্ঞান এবং অ্যা কৃষিরসায়নের বিভিন্ন শাখায় এর ব্যাপক প্রয়োগের মাধ্যমে।
ইতিহাস
right|thumb|[[ফ্রেডরিখ ভোলার, জৈব রসায়নের জনক]] উনবিংশ শতাব্দীর প্রথমভাগে রসায়নবিদরা ধারণা করত যে জীব হতে প্রাপ্ত যৌগসমূহ সংশ্লেষণাত্মকভাবে তৈরি করা অত্যন্ত জটিল। প্রাণশক্তি মতবাদ অনুসারে, জৈব পদার্থসমূহ এক ধরনের প্রাণশক্তির অধিকারী। তারা এসকল যৌগের নাম দিলেন জৈব যৌগ; এবং অজৈব পদার্থের রসায়নের গবেষণায় আত্মনিয়োগ করলেন। কেননা, অজৈব রসায়ন তুলনামূলকভাবে সহজ।
১৮১৫ খ্রিষ্টাব্দে বার্জেলিয়াস প্রাণশক্তি তত্ত্বের vital force theory দ্বারা জৈব এবং অজৈব যৌগগুলি পার্থক্য করেন্ তিনি বলেন: "যৌগগুলোর উৎপত্তির জন্য উদ্ভিদ কিংবা প্রাণীদেহে উপস্থিত প্রাণশক্তির প্রয়োজন হয়।" তার মতে, এই শক্তি মানুষের করায়ত্ত নয়, তাই পরীক্ষাগারে অজৈব যৌগ থেকে জৈব যৌগগুলি প্রস্তুত করা সম্ভব নয় । উনবিংশ শতাব্দীর প্রথম অর্ধে এটা প্রমাণিত হয় যে, জৈব যৌগসমূহ গবেষণাগারে সংশ্লেষণ করা সম্ভব। ১৮১৬ সালের দিকে ফরাসি রসায়নবিদ মাইকেল শেভরিউল চর্বি ও ক্ষারের মাধ্যমে গঠিত সাবান নিয়ে গবেষণা শুরু করেন। সে উপলব্ধি করলো যে, বিভিন্ন এসিড ও ক্ষারের সমন্বয়ে সাবান তৈরি হয়। তিনি আরও কিছু যৌগ তৈরির মাধ্যমে প্রমাণ করলেন যে প্রাণশক্তির প্রভাব ছাড়াও চর্বির রাসায়নিক পরিবর্তন সাধন সম্ভব। ১৮২৮ সালে জার্মান বিজ্ঞানী ফ্রেডরিখ ভোলার মানুষের মূত্রের একটি জৈব উপাদান ইউরিয়া তৈরি করলেন অজৈব যৌগ অ্যামোনিয়াম সায়ানেট হতে। তিনি অ্যামোনিয়াম ক্লোরাইড ও লেড সায়ানেট এর বিক্রিয়া অক্সিজেন প্রভাবকের সাহায্যে উচ্চ চাপ এবং ২০০ ডিগ্রি সেলসিয়াস তাপমাত্রায় ঘটিয়ে অ্যামোনিয়াম সায়ানেট নামক লবণ এবং লেড ক্লোরাইড উৎপন্ন করেন। অ্যামোনিয়াম সায়ানেটকে তাপ দিলে এর আণবিক গঠন বিন্যাসের মাধ্যমে ইউরিয়া তৈরি হয়। এই প্রক্রিয়াকে এখন বলা হয় ভোলার সংশ্লেষণ। যদিও ভোলার এসময় এবং পরবর্তীতে প্রাণশক্তি ধ্বংসের দাবির ব্যাপারে সন্দিহান ছিলেন, তবুও ঐতিহাসিকরা এই ঘটনাকে একটি গুরুত্বপূর্ণ ব্যাপার হিসেবে দেখেন।
১৮৫৬ সালে আরেকটি গুরুত্বপূর্ণ ঘটনা ঘটে। বিজ্ঞানী উইলিয়াম হেনরি পার্কিন কুইনিন তৈরি করতে গিয়ে আকস্মিকভাবে এক ধরনের জৈব রং আবিষ্কার করেন। এর ফলে রঞ্জক শিল্পের প্রভূত উন্নতি হয় এবং সেসময়ে জৈব রসায়নের প্রতি বিজ্ঞানীদের আগ্রহ আরও বেড়ে যায়। ফ্রেডরিখ অগাস্ট কেকুল ও স্কট কুপারের যৌথ প্রচেষ্টায় উদ্ভূত যৌগের রাসায়নিক গঠন জৈব রসায়নের ক্ষেত্রে ব্যাপক সাফল্য বয়ে আনে। উভয় বিজ্ঞানী প্রস্তাব করেন যে, চতুর্যোজী কার্বন পরমাণু পরস্পরের সাথে যুক্ত হয়ে কার্বন ল্যাটিস গঠন করে। তারা আরও প্রস্তাব করেন যে, কার্বন পরমাণুর বিস্তারিত বিন্যাস যথোপযুক্ত রাসায়নিক বিক্রিয়ার মাধ্যমে নির্ণয় করা সম্ভব।পেট্রোলিয়ামের আবিষ্কার এবং এটি হতে পেট্রোলিয়ামের বিভিন্ন জাতক পৃথকীকরণ জৈব রসায়নের অগ্রগতিতে একটি উল্লেখযোগ্য ঘটনা। বিভিন্ন রাসায়নিক প্রক্রিয়ার মাধ্যমে যৌগসমূহের রূপান্তর পেট্রোকেমিক্যাল শিল্পের সূচনা করে। এর ফলে কৃত্রিম রাবার, বিভিন্ন আঠা জাতীয় পদার্থ ও প্লাস্টিক উৎপন্ন করা সম্ভব হলো।
উনিশ শতকের শেষের দশকে ঔষধ শিল্পের যাত্রা শুরু হয় যখন জার্মানিতে অক্সি-এ্যাসিটাইল-স্যালিসাইলিক এসিড (সাধারণভাবে অ্যাসপিরিন নামে পরিচিত) প্রথম উৎপাদিত হলো। এই প্রথম আর্সফেনামাইন নামের একটি ঔষধ প্রণালিবদ্ধভাবে উন্নীত হলো। জার্মান বিজ্ঞানী পল এর্লিক ও তার সহযোগীদের গবেষণায় আর্সানিলিক এসিড এবং এর বিভিন্ন জাতক কার্যকর হিসেবে প্রমাণিত হয় এবং ঔষধ তৈরির ক্ষেত্রে এগুলোর ব্যবহার শুরু হয়।
যদিও এতদিন পর্যন্ত জৈব যৌগসমূহের প্রয়োগ এবং রাসায়নিক বিক্রিয়া দৈবক্রমে শুভ ছিল, উনিশ শতকের পরবর্তী অর্ধেক সময়ে জৈব যৌগের ব্যাপক প্রণালিবদ্ধ গবেষণা সম্পন্ন হয়। বিশ শতকের শুরুর দিকে জৈব রসায়নের অগ্রগতির ফলে অনেক জটিল যৌগের সংশ্লেষণ সম্ভব হয়। ঐ সময়ে উপলব্ধি করা সম্ভব হলো যে, পলিমার ও এনজাইম হলো বিশালাকার জৈব অণু এবং পেট্রোলিয়াম জৈবিকভাবে প্রাপ্ত কোনো যৌগ। সরল উপদান হতে কোনো জটিল জৈব যৌগ পাওয়ার পদ্ধতিকে বলা হয় টোটাল সংশ্লেষণ। ইউরিয়ার মাধ্যমে জটিল যৌগসমূহের সংশ্লেষণ করা শুরু হলো, তবে জটিলতা আরও বেড়ে যায় গ্লুকোজ, তারপিনের সংশ্লেষণের ক্ষেত্রে। ১৯০৭ সালে টোটাল সংশ্লেষণ প্রথম বাণিজ্যিকীকরণ করা হয়। এর ফলে ঔষধ শিল্পের ব্যাপক উন্নতি সাধিত হয়।
প্রাণী, তাদের কাঠামো এবং মিথস্ক্রিয়া সংক্রান্ত বিজ্ঞান প্রাণরসায়নের যাত্রা বিশ শতকের প্রথমভাগে শুরু হয়। প্রাণ রসায়নের উদ্ভব জৈব রসায়নের ক্ষেত্রে এক বিশাল অধ্যায়ের উন্মোচন করেছে। প্রাণ রসায়নেও মূলত জৈব যৌগ, অর্থাৎ কার্বনের যৌগ সমূহ নিয়ে আলোচনা করে।
ধর্ম
জৈব যৌগের ভৌত ধর্মের মধ্যে পরিমাণগত এবং গুণগত উভয় ধর্মই অন্তর্ভুক্ত। পরিমাণগত বৈশিষ্টসমূহের মধ্যে রয়েছে গলনাঙ্ক, স্ফুটনাঙ্ক, প্রতিসরাঙ্ক। গুণগত বৈশিষ্টসমূহের মধ্যে রয়েছে গন্ধ, দ্রাব্যতা এবং বর্ণ।
গলনাঙ্ক এবং স্ফুটনাঙ্ক
অজৈব যৌগসমূহের তুলনায় জৈব যৌগসমূহ নিম্ন তাপমাত্রায় গলতে শুরু করে বা বাষ্পীভূত হতে শুরু করে। পূর্বে গলনাঙ্ক এবং স্ফুটনাঙ্কের মাধ্যমে জৈব যৌগসমূহের সনাক্তকরণ ও বিশুদ্ধতা নির্ণয় করা হত। জৈব যৌগের পোলারিটির সাথে গলনাঙ্ক এবং স্ফুটনাঙ্ক পরস্পর সম্পর্কযুক্ত। কিছু জৈব যৌগ, বিশেষ করে প্রতিসম যৌগসমূহ না গলেই বাষ্পীভূত হয়। এ ধরনের যৌগসমূহকে বলে উদ্বায়ী যৌগ। যেমন প্যারা ডাই-ক্লোরো বেনজিন একটি উদ্বায়ী যৌগ। ৩০০° সে. এর উপরে জৈব যৌগসমূহ সাধারণত স্থায়ী হয় না। তবে কিছু ব্যতিক্রম রয়েছে।
বর্ণ
জৈব যৌগসমূহ সাধারণত বর্ণহীন অথবা সাদা হয়ে থাকে। তবে যেসকল জৈব যৌগের অণুতে কয়েকটি ঘনসন্নিবিষ্ট বহুবন্ধন থাকে সেগুলোতে এর ব্যতিক্রম দেখা যায়। এই যৌগগুলো সাধারণত গাঢ় বর্ণের হয়। জৈব রঞ্জক ক্যারোটীন ও হিমি এ ধরনের যৌগ যারা ঘনসন্নিবিষ্ট অবস্থা ও বর্ণের মধ্যে সম্পর্ক প্রকাশ করে। অবিশুদ্ধ জৈব যৌগ এবং অনেক জৈব পদার্থ প্রায়ই হলুদ বা বাদামী রঙের হয়ে থাকে, কারণ এক্ষেত্রে সামান্য পরিমাণে রঙিন অবিশুদ্ধ দ্রব্য থাকে।
দ্রাব্যতা
নিরপেক্ষ জৈব যৌগসমূহ পানিতে সামান্য মাত্রায় দ্রবণীয় তবে জৈব দ্রাবকে এরা সম্পূর্ণ দ্রবণীয়। এর ব্যতিক্রম হল কম আণবিক ভর সম্পন্ন অ্যালকোহল, অ্যামিন ও কার্বক্সিলিক এসিড যেখানে হাইড্রোজেন বন্ধন বিদ্যমান এবং সেসব জৈব যৌগ যেগুলোতে আয়নায়নসম্পন্ন গ্রুপ থাকে। জৈব যৌগসমূহ জৈব দ্রাবকে দ্রবীভূত হওয়ার প্রবণতা দেখায়। দ্রাবক বিশুদ্ধ যেমন ইথার, ইথাইল অ্যালকোহল বা মিশ্রণ যেমন বিভিন্ন পেট্রোলিয়াম ইথার হতে পারে। এছাড়া পেট্রোলিয়াম হতে প্রাপ্ত সুগন্ধিযুক্ত দ্রাবকেও জৈব যৌগ দ্রবীভূত হয়। বিভিন্ন দ্রাবকে জৈব যৌগের দ্রাব্যতা দ্রাবক এবং যৌগে উপস্থিত কার্যকরী মূলকের উপর নির্ভর করে।
নামকরণ
thumb|center|760px| একটি জৈব যৌগের বিভিন্ন নাম ও সংকেত‎ জৈব যৌগসমূহের নামকরণ হয় বিভিন্ন নিয়মের মাধ্যমে প্রণালীবদ্ধ আর না হয় দীর্ঘদিন ধরে প্রচলিত বা উদ্ভূত নাম। প্রণালীবদ্ধ নামকরণ IUPAC কর্তৃক নির্ধারিত। প্রণালীবদ্ধ নামকরণ শুরু হয় কোন একটি মূল অণুর নামের মাধ্যমে। এই মূল অণুটির নামের পূর্বে বা পরে শব্দগুচ্ছ যোগ করে এবং পরমাণুর সংখ্যানুপাতিক পরিবর্তন ঘটিয়ে অন্য আরেকটি যৌগের নামকরণ করা হয়। যেহেতু জৈব যৌগের সংখ্যা অনেক তাই প্রণালীবদ্ধ নামকরণ অনেক ক্ষেত্রে ঝামেলাপূর্ণ হতে পারে। এজন্য IUPAC এর নির্দেশনা সাধারণত সরল যৌগের নামকরণের ক্ষেত্রে ব্যবহৃত হয়। প্রণালীবদ্ধ নামকরণের জন্যে মূল অণুটির আণবিক গঠন এবং নাম জানতে হয়।
প্রচলিত নামকরণ সহজ এবং দ্ব্যর্থহীন। এই ধরনের নাম যৌগের আণবিক গঠন প্রকাশ করে না। জটিল অণুর নামকরণের ক্ষেত্রে ব্যবহৃত হয়। কম্পিউটার প্রযুক্তির ব্যাপক প্রসারের কারণে অনেক ক্ষেত্রে বর্তমানে প্রযুক্তি নির্ভর নামকরণও ব্যবহৃত হয়।
গাঠনিক সংকেত
জৈব যৌগসমূহ সাধারণত গাঠনিক সংকেতের মাধ্যমে প্রকাশ করা হয়। এক্ষেত্রে বিভিন্ন রাসায়নিক চিহ্ন এবং প্রতীক ব্যবহৃত হয়। গাঠনিক সংকেতের শেষবিন্দু বা মিলনবিন্দু একটি কার্বন পরমাণুকে নির্দেশ করে। হাইড্রোজেন পরমাণু উল্লেখ করা হতেও পারে আবার নাও উল্লেখ করা হতে পারে। চিত্রের মাধ্যমে জৈব যৌগসমূহের উপস্থাপন সহজ কারণ প্রায় সব জৈব যৌগে কার্বন পরমাণুর চারটি বন্ধন, হাইড্রোজেনের একটি, অক্সিজেনের দুইটি এবং নাইট্রোজেনের তিনটি।
কার্যকরী মূলক
right|thumb|কার্বক্সিলিক এসিডসমূহ কার্বক্সিলিক মূলক ধারণ করে। যেমন এ্যাসিটিক এসিড একটি [[কার্বক্সিলিক এসিড]] জৈব যৌগের শ্রেণীবিভাগের ক্ষেত্রে এবং বৈশিষ্ট নির্ণয়ে কার্যকরী মূলকের ধারণা অত্যন্ত গুরুত্বপূর্ণ। কোন সমগোত্রীয় শ্রেণীর ধর্ম নিয়ন্ত্রণকারী মূলকই কার্যকরী মূলক নামে পরিচিত। জৈব যৌগসমূহের রাসায়নিক এবং ভৌত ধর্মের উপর কার্যকরী মূলকের প্রভাব বিদ্যমান। জৈব যৌগসমূহকে কার্যকরী মূলকের ভিত্তিতেই শ্রেণীবিভিগ করা হয়। যেমন, অ্যালকোহল একটি সমগোত্রীয় শ্রেণী যার কার্যকরী মূলক হল –OH । অ্যালকোহলসমূহ পানিতে সামান্য পরিমাণে দ্রবণীয়, এরা এস্টার এবং হ্যালাইড গঠন করে থাকে। অধিকাংশ কার্যকরী মূলকে কার্বন ও হাইড্রোজেন থাকে না।
অ্যালিফেটিক যৌগ
যে সব জৈব যৌগের অণুতে কার্বন পরমাণুসমূহের মুক্ত শিকল বিদ্যমান তাদের অ্যালিফেটিক যৌগ বলা হয়। যেমন :
CH4, CH3-CH3, CH3-CH2-OH
অ্যালিফেটিক যৌগসমূহকে তাদের সম্পৃক্ততার ভিত্তিতে তিনটি সমগোত্রীয় শ্রেণীতে বিভিক্ত করা হয়ঃ অবশিষ্ট যৌগসমূহকে তাদের কার্যকরী মূলক অনুসারে শ্রেণীবিভাগ করা হয়। এগুলো সরল শিকল, শাখায়িত শিকল বা চাক্রিক হতে পারে। শিকলের ডিগ্রী যৌগের ধর্মকে প্রভাবিত করে। যেমন পেট্রোলিয়াম রসায়নে অক্টেন নাম্বার বা কিটোন নাম্বার যৌগের ধর্মকে প্রভাবিত করে।
অ্যারোমেটিক যৌগ
সমতলীয় চাক্রিক কাঠামো বিশিষ্ট যে সব জৈব যৌগে (4n+2) সংখ্যক সঞ্চারণশীল π (পাই) ইলেকট্রন থাকে তাদের অ্যারোমেটিক যৌগ বলে  .right|thumb|[[বেনজিন একটি সরল এবং সবচেয়ে পরিচিত অ্যারোমেটিক যৌগ।]] অ্যারোমেটিক হাইড্রোকার্বনে অনুবন্ধী দ্বিবন্ধন উপস্থিত থাকে। সবচেয়ে গুরুত্বপূর্ণ উদাহরণ হল বেনজিন, জার্মান রসায়নবিদ ফ্রেডরিখ অগাস্ট কেকুল কর্তৃক আবিষ্কৃত বেনজিনের ষড়ভুজীয় কাঠামোতে ইলেক্ট্রনের ডিলোকালিজেশন বা অনুরণন বিদ্যমান। প্রচলিত চাক্রিক যৌগসমূহে 4n + 2 সংখ্যক ডিলোকালাইজ্‌ড পাই ইলেক্ট্রন উপস্থিত থাকার কারণে অ্যারোমেটিসিটির উদ্ভব হয়। আবার 4n সংখ্যক অনুবন্ধী পাই ইলেক্ট্রন উপস্থিত থাকার কারণে যৌগের অ্যারোমেটিসিটির হ্রাস ঘটে।
হেটেরোসাইক্লিক যৌগ
হেটেরো-পরমাণুর উপস্থিতিতে চাক্রিক হাইড্রোকার্বনের ধর্মের পরিবর্তন ঘটে। এসব পরমাণু চাক্রিক জৈব যৌগের সাথে বহিস্থভাবে সংযুক্ত (এক্সোসাইক্লিক) থাকতে পারে আবার অভ্যন্তরেও যুক্ত (এন্ডোসাইক্লিক) থাকতে পারে। এন্ডোসাইক্লিকের ক্ষেত্রে চাক্রিক কাঠামোর অণুটিকে বলা হয় হেটেরোসাইকেল। পিরিডিন এবং ফিউরান হল অ্যারোমেটিক হেটেরোসাইক্লিকের উদাহরণ, পাইপিরিডিন এবং টেট্রাহাইড্রোফিউরান হল যথাক্রমে পিরিডিন ও ফিউরানের অ্যালিসাইক্লিক হেটেরোসাইকেল। হেটেরোসাইক্লিক অণুতে যেসকল হেটেরো-পরমাণু সাধারণত থাকে তাদের মধ্যে উল্লেখযোগ্য হল অক্সিজেন, সালফার, নাইট্রোজেন। অ্যানিলিন রঞ্জকপদার্থসমূহ হল গ্রুপ হিসেবে হেটেরোসাইক্লিকের উদাহরণ। এছাড়া প্রানরসায়নে আলোচিত অধিকাংশ যৌগই যেমন অ্যালকালয়েড, ভিটামিনের সাথে সম্পৃক্ত যৌগ, স্টেরয়েড সমূহ, নিউক্লিক এসিড এবং বিভিন্ন ঔষধ এধরনের যৌগের উদাহরণ। তুলনামূলকভাবে সরল কাঠামোর হেটেরোসাইক্লিকের উদাহরণ হল পাইরোল (৫ সদস্য বিশিষ্ট) এবং ইন্ডোল (৬ সদস্য বিশিষ্ট চাক্রিক কার্বন কাঠামো)।
একটি চাক্রিক কাঠামো অন্য আরেকটি চাক্রিক কাঠামোর অণুর সাথে যুক্ত হয়ে পলিসাইক্লিক যৌগ গঠন করতে পারে। পিউরিন নিউক্লিয়সাইড ক্ষারসমূহ পলিসাইক্লিক অ্যারোমেটিক হেটেরোসাইকেলের উল্লেখযোগ্য উদাহরণ। এধরনের অণু আরেকটি অণুর সাথে কোনাকুনিভাবে যুক্ত হতে পারে, তবে এক্ষেত্রে অবশ্যই একটি পরমাণুর (প্রায় সবক্ষেত্রেই কার্বন) দুইটি বন্ধন থাকতে হবে যার একটি চক্রের সাথে সংযুক্ত হবে এবং অন্যটি অন্যান্য পরমাণুর সাথে যুক্ত হবে। এ ধরনের যৌগকে বলে স্পাইরো, প্রাকৃতিক যৌগসমূহে প্রচুর পরিমাণে এসকল যৌগ বিদ্যমান।
পলিমার
right|thumb|সাতার কাটার বোর্ডটি পলিস্টাইরিনের তৈরি যা একটি পলিমার।
কার্বনের একটি গুরুত্বপূর্ণ বৈশিষ্ট হল, কার্বন পরমাণু আরেকটি কার্বনপরমাণুর সাথে কার্বন-কার্বন বন্ধনের মাধ্যমে যুক্ত হয়ে বিশালাকার চেইন বা শিকল গঠন করে। এভাবে যুক্ত হওয়ার প্রক্রিয়াকে বলা হয় পলিমারাইজেশন আর এধরনের শিকল কাঠামোকে বলে পলিমার। মূল পরমাণু, যেটি একটির সাথে আরেকট যুক্ত হয়ে এধরনের যৌগ গঠন করে তাকে বলে মনোমার। পলিমার প্রধানত দুই প্রকারঃ একটি হল কৃত্রিমভাবে তৈরি পলিমার, এগুলোকে বলে শিল্প-পলিমার বা সংশ্লেষিত পলিমার; আরেক ধরনের পলিমার হচ্ছে প্রাকৃতিক পলিমার।
প্রাণঅণু
328x328px|thumb|right|মাইটোটক্সিন, একটি জটিল জৈব বিষাক্ত পদার্থ। জৈব রসায়নের অন্যতম প্রধান শাখা প্রাণরসায়ন। জীবদেহে অনেক বহুমুখী জটিল বিশালাকার অণু রয়েছে এবং এগুলো জীবের বিভিন্ন কার্যক্রমে গুরুত্বপূর্ণ ভূমিকা পালন করে। কিছু অণু বিশালাকার জৈব পলিমার, যেমন- পেপ্টাইড, DNA, RNA এবং পলিস্যাকারাইডসমূহ যেমন- প্রাণীদেহের শর্করা ও উদ্ভিদে সেলুলোজ। অন্যান্য প্রধান যৌগের মধ্যে রয়েছে অ্যামিনো এসিড (প্রোটিনের মনোমার), কার্বোহাইড্রেট, নিউক্লিক এসিড, লিপিড। এছাড়া প্রাণরসায়নের বিভিন্ন ক্ষুদ্রাকার অনূ নিয়েও আলোচনা করে যারা শক্তি উৎপাদনে সহায়তা করে এবং পরিশেষে আইসোপ্রিন তৈরি করে। প্রাণীদেহে আইসোপ্রিন গুরুত্বপূর্ণ স্টেরয়েড কাঠামো এবং স্টেরয়েড হরমোন যৌগসমূহ গঠন করে। এটি উদ্ভিদে টারপিন, টারপিনোইড, অ্যালকালয়েড এবং কিছু হাইড্রোকার্বন গথন করে, এসব হাইড্রোকার্বনকে বলে বায়োপলিমার ।
এভনডেইল কৃষি গবেষণা কেন্দ্র
এভনডেইল কৃষি গবেষণা কেন্দ্র বা এভনডেইল আবিষ্কার খামারটি পশ্চিম অস্ট্রেলিয়ার কৃষি ও খাদ্য বিভাগের দ্বারা পরিচালিত ‎তেরটি খামার এবং কেন্দ্রের মধ্যে একটি। তার গবেষণা কর্মের সাথে সাথে এভনডেইলের আছে ঐতিহাসিক দালান সমূহ, একটি কৃষি যন্ত্রপাতির ‎জাদুঘর এবং এটি একটি কৃষি শিক্ষা কেন্দ্র পরিচালনা করছে যা প্রাথমিক বিদ্যালয়গামী শিশুদেরকে খামার করার সাথে পরিচয় করিয়ে দেওয়ার জন্য ‎বিশেষায়িত এবং পশ্চিম অস্ট্রেলিয়ায় এটি তার ইতিহাস শিক্ষা দিচ্ছে।
জৈব রসায়ন
ফুলারিন
ফুলারিন এবং কার্বন ন্যানোটিউব হল কার্বনের বিশেষ রূপ, যাকে বলে কার্বনের বহুরূপী। এটি ৬টি কার্বন পরমাণুর প্রত্যেকটির সাথে অপর চারটির চতুস্তুলকীয় একক বন্ধন দ্বারা যুক্ত ফুটবলের ন্যায় গোলাকার অণু (C60)। Material Science বা বস্তুবিদ্যায় এ বিষয়ে আলোচনা করা হয়।
এভনডেইল কৃষি গবেষণা কেন্দ্র
বেভারলি শহরের ১০ কিলোমিটার (৬.২ মাইল) উত্তর পশ্চিমে, ডেইল এবং এভন নদীর সংযোগস্থলে একটি জমির উপর এভনডেইল এর অবস্থান। এটি প্রকৃত ‎পক্ষে পশ্চিম অস্ট্রেলিয়ার প্রথম গভর্নর ক্যাপ্টেন (পরবর্তীতে অ্যাডমিরাল স্যার) জেমস্ স্টারলিং এবং ক্যাপ্টেন মার্ক কুরি আর এন এর জন্য ১৮৩৬ সালে মঞ্জুরী কৃত জমিতে অবস্থিত। এই মঞ্জুরী গুলো ১৮৪৯ সালে একীভূত হয় এবং আরো অতিরিক্ত ক্রয় কৃত জমি নিয়ে এভনডেইল এস্টেট নামে পরিচিতি ‎পায় যা ১৩,৩৩০ একর (৫৩.৯ বর্গ কিমি) বিস্তৃত ছিল।
জৈব রসায়ন
অন্যান্য
কার্বনের সাথে নাইট্রোজেন, অক্সিজেন এবং অন্যান্য হ্যালোজেনযুক্ত জৈব যৌগসমূহকে পৃথকভাবে শ্রেণীবিভাগ করা হয় না। এসব যৌগকে জৈব রসায়নের বড় বিভাগে অন্তর্ভুক্ত করা হয় এবং অর্গ্যানোসালফার রসায়ন, জৈবধাতব রসায়ন, অর্গ্যানোফসফরাস রসায়ন এবং অর্গ্যানোসিলিকন রসায়ন শিরোনামে আলোচনা করা হয়।
এভনডেইল কৃষি গবেষণা কেন্দ্র
৪ এপ্রিল ১৯২৪ এভনডেইলের বাকি ১,৭৪০ একর (৭.০ বর্গ কিমি) কৃষি ও খাদ্য বিভাগের হাতে চলে যায়। শুরুতে এভনডেইল এ গ্রুপ সেটেলমেন্ট ‎স্কীম বা শ্বেতাংগ বসতি স্থাপন চলতে থাকে, ১৯২৬ সালের পর হতে এটির গবেষণা কর্ম শুরু হয়। ১৯৩০ সালে ড. হেরল্ড বেনেটস্ এর ‎Bacillus ovitoxicus এর সফল গবেষণার জন্য এখানে গবেষণাগার গড়ে তোলা হয়। পশ্চিম অস্ট্রেলিয়ার ১৯৭৯ সালে ১৫০ তম বার্ষিকী ‎পালনের একটি অংশ হিসেবে একটি যন্ত্রপাতি যাদুঘর তৈরি করা হয় এবং অন্যান্য দালান সমূহ পুনঃনির্মাণ করে তাদের আগের অবস্থায় নেওয়া হয়। ‎
খামারের শুরুর বছরগুলো
১৮৩৬ সালে সার্ভেয়ার থমাস ওয়াটসন এলাকাটিতে ফিরে আসেন এবং বাল্ড হিলকে প্রধান ত্রিকোণমিতিক নির্দেশক হিসেবে ব্যবহার করেন। ‎ওয়াটসনকে বেভারলি শহরের জন্য পশ্চিম সীমানা সহ অনেকগুলো খন্ড জমির মানচিত্র তৈরি করতে হয়েছিল। জরীপকৃত খন্ড জমি দুটি ছিল ৫,০০০ একরের ‎‎(২০ বর্গ কিমি) 'এভন লোকেশন-১৪' এবং ৪,০০০ একরের (১৬ বর্গ কিমি) 'এভন লোকেশন-কে'; 'লোকেশন ১৪' দেওয়া হয়েছিল "ফ্রিম্যান্টল" বন্দরের হার্বার ‎মাস্টার "ক্যাপ্টেন মার্ক কুরী" কে আর  'লোকেশন-কে'  দেওয়া হয়েছিল "স্টার্লিং" কে। "স্টার্লিং"  গভর্নর হিসেবে এবং "কুরী"  হার্বার মাস্টার হিসেবে কলোনী ‎থেকে কোন বেতন পেতেন না কিন্তু তাদের সেবার বিনিময়ে তাদেরকে জমি বরাদ্দ দেওয়া হয়েছিল। ১৯৭৮ সালে সার্ভেয়াররা বর্তমান যন্ত্রপাতি দিয়ে ‎এই বাসস্থান গুলোর সঠিক অবস্থান নির্ণয়ের কাজ করেছিল এবং ১৪২ বছর আগের ওয়াটসনের জরিপকে অতুলনীয় বলে মন্তব্য করেছিল।
কুরী তার বরাদ্দ ₤৩৩০ এর বিনিময়ে নিকোলাস কেরী এর কাছে ১৮৩৮ সালে বিক্রি করে দেন। ডিসেম্বরে কেরী গভর্নর স্টারলিং এর সাথে তার বরাদ্দের ‎ব্যাপারে লীজ চুক্তিতে আবদ্ধ হন যাতে উল্লেখ ছিল যে, কেরী ১৮৪৬ সালে লীজ সমাপ্তির পর এই সম্পদ ₤৭৫০ এর বিনিময়ে কিনে নিচ্ছেন। কেরী ‎লোকেশন ১৪ এর পশ্চিমের ৩,০০০ একর (১২ বর্গ কিমি) ও কিনে নেন। ১৮৪৯ সালে তিনি আরো অতিরিক্ত জমি বরাদ্দ পান। এভন নদী এবং ডেইল ‎নদী যেখানে ভি আকার ধারণ করেছে সেখানে সম্পূর্ণ জমির আকার ১৩,৩৩০ একর (৫৩.৯ বর্গ কিমি) এবং এর নাম এভনডেইল এস্টেট। ১৮৪০ ‎সালের শেষের দিকে এভনডেইলের তত্বাবধান একজন অজ্ঞাত তত্ত্বাবধায়কের হাতে ন্যস্ত করে "কেরী" 'গুয়ের্ণসী'তে চলে যান।
কেরীর মৃত্যুর পর তার ভাইয়ের নাতি ১৬ বছর বয়সী উইলিয়াম হার্বার্ট দ্য লিজলে উত্তরাধিকার সূত্রে এভনডেইলের মালিক হন। দ্য লিজলে ১৮৯৩ ‎সালে আসেন এবং বসবাস শুরু করেন এবং ধরা হয় ১৮৯৪ সালে জমির স্বত্ব গ্রহণ করেন। দ্য লিজলের আগমনের আগ পর্যন্ত এভনডেইল পতিত ‎সম্পত্তি হিসেবে ছিল, পরবর্তী দশ বছরে এভডেইলের অংশ বিশেষ বিক্রি করে দেয়া হয় এর উন্নয়নের পয়সা যোগানর জন্য। এই সময়টাতে ঘরটি ‎বড় করা হয়েছিল এবং আস্তাবল তৈরি করা হয়েছিল, যাতে অন্তর্ভুক্ত ছিল ফাঁপা দেয়াল বিশিষ্ট ২০ টি ঘোড়ার ঘর এবং একটি উপরিস্থ খাদ্য মজুদের ‎জায়গা। ফাঁপা দেয়ালের মাধ্যমে উপরিস্থ খাদ্য মজুদের জায়গা থেকে সরাসরি প্রতিটা ঘরের খাবারের পাত্রে খাবার পড়ার সুব্যবস্থা ছিল।
অবশিষ্ট ৫,২৩২ একর (২১.২ বর্গ কিমি) ১৯০৪ সালে উইলিয়াম জেমস্ বুচার এবং চার্লস হান্ট বুচার এর কাছে বিক্রি করে দেয়া হয়। বুচাররা পার্শ্ববর্তী ‎জমি কিনে আরো ৪,৪০৩ একর (১৭.৮ বর্গ কিমি) যোগ করেন যা এভনডেইলকে ৯,৬৩৫ একরে (৩৯.০ বর্গ কিমি) বর্ধিত করে। ১৯০৮ সালে তারা ‎এভনডেইলকে পশ্চিম অস্ট্রেলিয়ান সরকারের কাছে একর প্রতি ₤৫/১০/- দরে বিক্রির প্রস্তাব দেন। সরকার একর প্রতি ₤৫/৫/- দরের পাল্টা প্রস্তাব দেয় ‎যা গৃহীত হয়। ১৯১০ সালের মার্চ মাসে এভনডেইলকে কৃষি জমি ক্রয় আইনের অধীনে ক্রয় করা হয় সর্বমোট ₤৫১,৪৯৪/১২/৬ দরের বিনিময়ে, যা ছিল ‎২০০৬ সালের প্রায় A$৫,৫০০,০০০ সম মূল্যের।
১৯১০ থেকে ১৯২৪
যদিও বুচার ভাইরা জানুয়ারী ১৯১১ সাল পর্যন্ত খামার কার্যক্রম অব্যাহত রাখে তদুপরি সরকার সীমানা ভাগ করার প্রস্তুতি গ্রহণ করে। ১৯১০ সালের ‎এপ্রিলে জন হলকে এভনডেইলে পাঠানো হয় সকল উন্নতিকে চিহ্নিত করার জন্য এবং যেখানে সম্ভব বিদ্যমান বেড়া অনুযায়ী মধ্যবর্তী বিভাজন ‎রেখা অঙ্কনের জন্য। তার আগমন উল্লেখযোগ্য মতবিরোধ সৃষ্টি করে কারণ তিনি গলফ মাঠে তার ক্যাম্প স্থাপন করেন কিন্তু গলফ ক্লাবও এভনডেইলের ‎৪০ একর (১৬০,০০০ বর্গ মি) জমি লীজ নিয়েছিল যা শহরের প্রান্ত অবধি যুক্ত। তদন্তে দেখা যায় যখন জমিটি বিক্রি হয়েছিল তখনই লীজ শেষ হয়ে ‎গিয়েছিল।
হল এভনডেইলকে নয়টি বড় আকারের খামারে ভাগ করেন ‍যেগুলোর সীমানা তখন পর্যন্ত অপরিবর্তিত ছিল, যে ৪০ একর (১৬০,০০০ বর্গ ‍মি) জমি ‎গলফ মাঠ দখল করে ছিল সেটিকে ছোট ছোট জমির খণ্ডে ভাগ করেন এবং তা পরে আরো বিভক্ত হয়। ভূমি বিভাগের হিসাব রক্ষণ শাখা হিসাব করে ‎দেখেছিল যে জমি গুলো বিক্রি করে খরচা বাদে £৮,৭৬৮/৩/৩ আয় করা সম্ভব এবং এস্টেটটি গ্যাজেটেড হয় এবং ২১ ডিসেম্বর ১৯১০ সালে, জমি বিক্রির জন্য সহজলভ্য হয় ‎। নয়টি বড় আকারের খন্ড জমির মধ্যে মাত্র চারটি গ্রহণ করা হয় যেহেতু অধিবাসীরা একর প্রতি £৬ করে দাম দিতে ‎অসমর্থ ‍ছিল। ১ নং লটটি গ্রহণ করেন মাইনিং ম্যাগনেট ল্যাং হ্যানকক এর পিতা জর্জ হ্যানকক এবং জর্জের ভাই রিচার্ড লট নং ২ গ্রহণ করেন । লট নং ‎৩ গ্রহণ করেন জি. ডব্লিউ. ইসবিস্টার এবং লট নং ৪ গ্রহণ করেন সাবেক প্রিমিয়ার স্যার নিউটন মুর, যিনি পরবর্তীতে পরিকল্পনা সমূহ সহ লন্ডনের ‎দিকে অগ্রসর হন। যেহেতু এজেন্ট জেনারেল নিউটনকে বাসিন্দাদেরকে এভনডেইলের খন্ড জমিগুলো প্রস্তাব করতে হয়েছিল যদিও এভনডেইলের লটের ‎প্রাপ্যতা নিশ্চিত হওয়ার জন্য অনেক টেলিগ্রাম পাঠানো হয়েছিল তথাপি লন্ডনে কোন লট বরাদ্দের রেকর্ড পাওয়া যায় না।
যেহেতু অবশিষ্ট ৫ টি বড় লট নভেম্বর ১৯১১ পর্যন্ত গৃহীত হয়নি সেহেতু এগুলোর মধ্যে ৪ টি কে ভূমি বিভাগের দায়িত্বে খামার অব্যাহত রাখতে ‎একটি কৃষি কলেজের ব্যবহারের জন্য প্রদানের সুপারিশ করা হয়। বাকি একটি লট যেটি ড্রামক্লায়ার নামে পরিচিত ছিল সেটি অবিকৃত ছিল, ১৯১৪ ‎সালে ডউরীন নামক এলাকার একজন কৃষক, খরার কারণে সেখানে তার সম্পত্তি হারিয়ে ড্রামক্লায়ার লীজ নেয়ার চেষ্টা করে কিন্তু গ্রহণযোগ্য মূল্য দিতে অপারগ ‎ছিল। ডিসেম্বরে হ্যানকক ভাইয়েরা লট ১ ও ২ পরিত্যাগ করে, ইসবেস্টারও লট ১৩ পরিত্যাগ করেন যদিও সঠিক সময় জানা যায় না, শুধু ৭৮০ ‎একর (৩.২ বর্গ কিমি) ব্যক্তি মালিকানায় থেকে যায়। ১ম বিশ্বযু্দ্ধ আরম্ভ হওয়ার সাথে কৃষি কলেজের পরিকল্পনাও পরিত্যক্ত হয়।
১৯১৬ সালের শেষের দিকের কাছাকাছি সময়ে বেভারলি সম্প্রদায় এভনডেইলকে ফেরত আসা সৈনিকদের জন্য ২০টি লটে বিভক্ত করার অনুরোধ ‎করেছিলেন। এটাও সুপারিশ করা হয় যে এভডেইল একটি পরিচর্যা কেন্দ্র হিসেবে থাকবে যেখানে সৈনিকরা স্বল্প বরাদ্দ পাবেন এবং যারা সফল হবেন ‎তারা রাজ্যের অন্য কোথাও অধিকতর বরাদ্দ পাবেন। ১৯১৮ সালের জুলাইতে এই সিদ্ধান্ত হয় যে এভনডেইলের ৬ টি লট বেভারলির ‎চাকুরিজীবিদের জন্য সুলভ করা হবে এবং খামার বাড়ির আশে পাশের ১,৭৪০ একর (৭.০ বর্গ কিমি) ভূমি বিভাগের নিয়ন্ত্রণে থাকবে।
কৃষি বিভাগ
প্রকৃত খামার বাড়ির ব্লকটি ১৯২৪ সালে কৃষি বিভাগের কাছে ন্যস্ত হওয়ার আগে বহু বছর অনিশ্চিত ভবিষ্যতের মুখে ছিল। শুরুতে বিশুদ্ধ ভুট্টা এবং ‎যবের বীজ উৎপাদনই উদ্দেশ্য ছিল, কয়েক বছর পর্যন্ত খুব অল্প উৎপাদন হত। এভনডেইল দুগ্ধবতী গাভী রাজ্যের দক্ষিণ পশ্চিমের বাসিন্দাদের ‎কাছে পাঠানোর আগে জড়ো করা এবং মজুদের যায়গা হিসেবে ব্যবহৃত হত। সেই সময় ১০০ টন ধারণ ক্ষমতার শস্য গুদামটি তৈরি করা হয়, শস্য গুদামটি ‎এখন ঐতিহ্য তালিকায় স্তান করে নিয়েছে।
স্থানীয় কৃষক সম্প্রদায় আশঙ্কা ব্যক্ত করে যে গবাদি পশু এই এলাকার জন্য উপযোগী নয়, যখন তাৎক্ষনিক ভাবে আশঙ্কাটি আমলে নেওয়া হল না ‎তখন এভনডেইল বীজ উৎপাদন এবং গবেষণার দিকেই ফিরে গেল। প্রথম গবেষণাটি ১৯২৬ সালে শুরু হয়েছিল, এটা ছিল সুপার ফসফেট এর ‎ব্যবহার এর বিকল্প এবং ব্যবহারের সময়। প্রাথমিক ফলাফল Journal of Agriculture –এ ১৯২৭ সালে প্রকাশিত হয়।
গবেষণা
১৯২৫ সালের মে মাসে রাজ্যের প্রথম ভেটেরিনারি প্যাথোলজিস্ট হিসেবে নিয়োগ পান ড. হেরোল্ড বেনেটস। বেনেটস তাৎক্ষণিক ভাবে রোগটির ‎বিষয়ে তদন্ত শুরু করেন এজন্য তিনি বিভাগের শহর অফিসগুলোর পাশের খালি জায়গা এবং গলি পথ ব্যবহার করেন গবেষণার জন্য প্রয়োজনীয় ‎ভেড়ার বাসস্থান নির্মানে। ১৯৩০ সালে এভনডেইলে একটি মাঠ পরীক্ষাগার তৈরি করা হয়, ১০০ ভেড়া কেনা হয় খাদ্য পরীক্ষা করার জন্য। ১৯৩১ ‎সালে বেনেটস রোগের কারণ হিসেবে Bacillus ovitoxicus কে শনাক্ত করেন। এই জ্ঞান ব্যবহার করে তিনি সংক্রামক enterotoxaemia ‎ভ্যাকসিন তৈরি করতে সক্ষম হন, তার এই অবদানের জন্য বেনেটস অর্ডার অব দ্য ব্রিটিশ এম্পায়ার পদক পান।
বেনেটসের এভনডেলে যে পরিমান ভেড়ার দরকার হয়েছিল তা আরো গবেষণার সুযোগ করে দেয়। ১৯৩১ সাল থেকে কয়েক বছর পর্যন্ত এই ‎উদ্দেশ্যে গবেষণা চলতে থাকে যে কীভাবে সর্বোচ্চ উৎপাদনক্ষম রপ্তানীযোগ্য ভেড়ার বাচ্চা নির্বাচন করা যায়। এটি বিভিন্ন জাত এবং সঙ্কর জাতের ‎উপর গবেষণা করে দেখে যে, সঙ্কর জাতের ভেড়ীগুলো বিশুদ্ধ মেরিনো জাতের চেয়ে উল্লেখযোগ্য ভাবে বেশি উৎপাদনক্ষম।
১৯৩৪ সালে বেনেটস রাজ্য সরকারের উদ্ভিদ বিজ্ঞানী চার্লস গার্ডনারের সাথে দলগঠন করেন ভেড়ার উপর স্থানীয় উদ্ভিদ প্রজাতিগুলোর বিষক্রিয়া পর্যবেক্ষণ ‎করার জন্য। গার্ডনার উদ্ভিদ জোগাড় করে সতেজ অবস্থায় বেনেটসের কাছে পাঠাতেন তিনি সেগুলো ভেড়াকে খাওয়াতেন। তারা ২৪ টি উদ্ভিদ ‎প্রজাতিকে বিষাক্ত হিসেবে নিশ্চিত করেন, যেগুলোর অধিকাংশই স্থানীয় pea গণের অন্তর্ভুক্ত Gastrolobium এবং Oxylobium থেকে আগত। ‎এটি এবং পরবর্তী গবেষণার ভিত্তিতে গার্ডনার এবং বেনেটস ১৯৫৬ সালে The Toxic Plants of Western Australia প্রকাশ করেন। ১৯৩৫ ‎সালে পুরুষ ভেড়ার বাচ্চা খোঁজাকরনে যান্ত্রিক সাঁড়াশি অথবা ছুরি ব্যবহারের উপর তুলনা মুলক প্রভাবের গবেষণা হয়, তখন থেকে এই উভয় ‎পদ্ধতি রাবার ইলাস্ট্রেটর রিং দ্বারা প্রতিস্থাপিত হয়। ৪৯৯ টি ভেড়ার উপর করা এই পরীক্ষাটি দেখায় যে মৃত্যুর হার, বয়োপ্রাপ্তির হার এবং মাংসের ‎গুনাগুনের উপর এগুলোর উল্লেখযোগ্য কোন পার্থক্য নেই।
দ্বিতীয় বিশ্বযুদ্ধের সময় এভনডেইল খামার পশ্চিম অস্ট্রেলিয়ায় তিল এবং তিষি চাষের উপর গবেষণা করে, যদিও এগুলো চাষের জন্য জায়গাটি ‎সবচেয়ে উপযুক্ত ছিলনা। তিনটি প্রজাতির তিলের উপর পরীক্ষা চালানো হয়ঃ Riga Crown, দ্রুত পরিপক্ব জাত, Italian এটিও দ্রুত পরিপক্ব জাত ‎এবং Walsh, একটি মধ্য ঋতু পরিপক্ব জাত। এটা আবিষ্কৃত হয় যে, এরা প্রত্যেকেই কাট ওয়ার্ম এর প্রতি বেশি সংবেদনশীল এবং ঋতুর শেষভাগে ‎হলে এটি বেশি ক্ষতি করে, প্রথম দিকেই কীটনাশক ডিডিটি প্রয়োগ এর মোকাবিলায় ভাল ফল দেয় বলে বলা হয়।
অন্যান্য অবদান
১৯৪২ সালে কন্টর ব্যাংকসের উন্নতি এবং ব্যবহারের ক্ষেত্রে কিছু অগ্রগামীতা ছিল, এই যন্ত্রটিতে একজন চালক, দুইজন শ্রমিক, ৪ টি ঘোড়া বা দুটি "‎ক্লাইডেসডেইল" একটি দল প্রয়োজন হত। ১৯৫০ এর দশক জুড়ে এভনডেইল তার গবেষণার অংশ হিসেবে ভেড়ার পালের প্রজনন ক্ষমতার উপর ‎গো খাদ্য হিসেবে ক্লোভারের জাত Dwalganup এর প্রভাব পর্যবেক্ষণ করে। ১৯৬০ এবং ১৯৭০ এর দশকে প্রজনন এবং পশ্চিম অস্ট্রেলিয়াতে ‎ব্যবহারের জন্য বিভিন্ন শস্যের উপর গবেষণায় এভনডেইল নিয়োজিত থাকে। ১৯৮০ র দশকের প্রথম দিকে এভনডেইল মেরুন চাষের মত খামারে ‎বিকল্প বাড়তি আয় এর সাথে প্রাকৃতিক এবং লাগসই খামার করার দিকে মনোযোগ দেয়।
পশ্চিম অস্ট্রেলিয়ার অধিকাংশ খামারের মত এভনডেইলেও ঘোড়া এবং ক্লাইডেস্টাইলদেরকে বিশেষ ভাবে খামারের যন্ত্রপাতি টানার কাজে ‎ব্যবহার করা হত। ১৯৩০ এর দশকের খামার অর্থনীতি বোঝায় যে ক্লাইডেস্টাইলগুলো সরকারের ঘাসের জমি উপভোগ করার জন্য অবসরে ‎যাবেনা। ১৯৩৭ সালে কৃষি মন্ত্রিকে দেয়া একটি চিঠিতে যেসব ঘোড়া আর ব্যবহার উপযোগী নয় তাদের ব্যবস্থাপনার বিষয়ে বিস্তারিত লেখা হয়,‎
চিঠিটি বিস্তারিত ভাবে বর্ণনা করেছে কীভাবে পার্থ চিড়িয়াখানা এই পরিবহনের ব্যাপারে দায়িত্বশীল এবং মন্ত্রী এই আদান প্রদান অনুমোদন করেন। ‎অনেক ক্লাইডেস্টাইলকে প্রথম দুটি উপসাগরিও ঘোটকীর অনুগামী হতে হয়েছিল যাদের সাথে এই প্রাপ্তি চিরকুট ছিল যে, সিংহের খাদ্যের জন্য, ‎যাতায়াত খরচ প্রাপক বহন করবে। এই চর্চা ১৯৫০ এর দশক পর্যন্ত চলতে থাকে যতক্ষণ ট্রাক্টর খামারে ঘোড়ার জায়গায় ব্যবহৃত হতে শুরু না হয়। ‎১৯৭৮ সালে যাদুঘর উদ্বোধন হতে শুরু করে এভনডেইল আবার পুরাতন যন্ত্রপাতি প্রদর্শনের জন্য ক্লাইডেসডেইল ব্যবহার শুরু করে এগুলো ‎কাজের অনুপযোগী হয়ে গেলে গৃহপালিত ঘোড়া হিসেবে বিক্রি করে দেয়া হত।
১৯৭৬ থেকে অদ্যাবধি
১৯৭৬ সালে পশ্চিম অস্ট্রেলিয়ার ১৯৭৬ সালের দেড়শত বার্ষিকী উদযাপনের প্রস্তুতি হিসেবে পশ্চিম অস্ট্রেলিয়ার কৃষকদের অর্জনকে ‍তুলে ধরতে ‎কৃষি বিভাগ ঐতিহাসিক এভন্ডেইল খামারকে তার আসল অবস্থায় সংরক্ষণের সিদ্ধান্ত নেয়। এই ঘোষণায় ব্যাপক ভাবে সাড়া দিয়ে পুরো রাজ্যের ‎খামারীরা তাদের পুরাতন কৃষি উপকরণ ও যন্ত্রপাতি দান করে দেয়। অধিকাংশ যন্ত্রই কৃষি বিভাগের কারিগররা সারিয়ে তোলেন। ১৯৭৮ সালে প্রিন্স ‎চার্লসকে এভনডেইলের কৃষি প্রদর্শনী দেখা ও উদ্বোধন করার জন্য আমন্ত্রণ করা হয়, এটি গৃহীত হয় এবং খামারের প্রবেশ মুখে স্মারক বৃক্ষ ‎রোপনের মাধ্যমে ১৬ ই মার্চ ১৯৭৯ এভনডেইল আনুষ্ঠানিক ভাবে উদ্বোধন করা হয়।
খামারটি পশ্চিম অস্ট্রেলিয়ার শর্তাধীনে খামার করা ও খামার চর্চার উন্নতি কল্পে গবেষণা অব্যাহত রেখেছে। এভনডেইলের প্রদর্শনী ‎জনসাধারণের জন্য বনভোজনের সুবিধা সহ উন্মুক্ত, প্রদর্শনীতে অন্তর্ভুক্ত রয়েছে আসল খামার প্রাঙ্গণ, ক্লাইডেস্টাইল সহ আস্তাবল এবং যন্ত্রপাতির ‎শেড। খামারে চতুর্দিকে রাস্তায় প্রতিটি মাঠের বর্তমান ব্যবহার ব্যাখ্যা করে তথ্য বোর্ড দেয়া আছে।
হামিদা বানু শোভা
প্রাথমিক জীবন
হামিদা বানু শোভা ১৯৫৪ সালের ২ ফেব্রুয়ারি জন্মগ্রহণ করেন।
কর্মজীবন
হামিদা বানু শোভা ২০০১ সালের জাতীয় সংসদ নির্বাচনে নীলফামারী-১ (ডোমার ডিমলা) আসন থেকে আওয়ামী লীগ দলীয় প্রার্থী হিসাবে সংসদ সদস্য নির্বাচিত হন। এর পূর্বে ১৯৯৬ সালের সাধারণ নির্বাচনে তিনি স্বতন্ত্র প্রার্থী হিসাবে প্রতিদ্বন্দ্বিতা করেছিলেন কিন্তু পরাজিত হন। ২০০৮ সালে নির্বাচনে তিনি মনোনয়ন পাননি কিন্তু আওয়ামী লীগ সরকার গঠন করলে তিনি জাতীয় সংসদের সংরক্ষিত মহিলা আসন-৩৬ এর জন্য সদস্য মনোনীত হন। ২০০৯ সাল থেকে শোভা আওয়ামী লীগের সাব-কমিটির সহকারী সেক্রেটারি হিসাবে দ্বায়িত্ব পালন করছেন।
কিল্লা আব্দুল্লাহ জেলা
কিল্লা আব্দুল্লাহ অথবা কিলা আব্দুল্লাহ অথবা আব্দুল্লাহ কিল্লা (قلعه عبدالله ولسوالی) পাকিস্তানের বেলুচিস্তান প্রদেশের উত্তর পশ্চিমে অবস্থিত একটি অন্যতম জেলা। কিল্লা আবদুল্লাহকে পিশিন জেলা থেকে আলাদা করা হয় এবং ১৯৯৩ সালের জুনে একটি নতুন জেলা হিসেবে গঠন করা হয়।
২০১২ সালের আদমশুমারীর হিসাব অনুযায়ী কিল্লা আব্দুল্লাহ জেলার জনসংখ্যা ছিল প্রায় ১২০,০০০ এর বেশি সংখ্যক, যেখানে পশতুন হচ্ছে বিশাল সংখ্যাগরিষ্ঠ সম্প্রদায়। এই অঞ্চলের প্রায় ৯৯.৫% মানুষই মুসলমান সম্প্রদায়ের। পশতু জনসংখ্যার প্রায় ৯৭.৫% মাতৃভাষা হিসেবে ব্যবহার করে থাকে।
প্রশাসনিক উপবিভাগ
জেলাটি প্রশাসনিকভাবে নিম্নোক্ত তহসিলগুলি নিয়ে গঠিত হয়েছে:
এমিন আগালারভ
এমিন আরাজ অগলু আগালারভ (Emin Araz oğlu Ağalarov, Эмин Аразович Агаларов, এমিন আরাজোভিচ আগালারভ; জন্ম: ১২ ডিসেম্বর ১৯৭৯), হচ্ছেন একজন আজারবাইজান-রাশিয়ান গায়ক এবং ব্যবসায়ী। তিনি ইংরেজি ও রাশিয়ান উভয় ভাষায় গান রচনা করেন এবং গান পরিবেশন করেন। তিনি আজারবাইজান এবং রাশিয়ায় ব্যাপকভাবে জনপ্রিয়।
সঙ্গীত ক্যারিয়ার
মার্কিন যুক্তরাষ্ট্র এর উচ্চবিদ্যালয়ে পড়ার সময়ে এমিন আগালারভ এর মধ্যে সঙ্গীত বিষয়ে আগ্রহ জন্মে। উচ্চ বিদ্যালয় থেকে স্নাতক হওয়ার পর, তিনি রাশিয়া এ ফিরে আসেন, যেখানে তিনি গান লিখা অব্যাহত রাখেন। ২০০৫ সালে তিনি তার কণ্ঠস্বর এর ওপর কাজ করার শুরু করেন এবং সঙ্গীত শিক্ষক আজারবাইজান এর গায়ক মুসলিম মগোময়য়েভ এর সাথে কাজ করেন। এমিন আগালারভ তার প্রতি একটি কনসার্টে শ্রদ্ধা নিবেদন করেন।
২০০৬ সালে এমিন আগালারভ তার আত্মপ্রকাশ স্টুডিও অ্যালবাম "স্টিল" এর দিকে মনোযোগ দিয়েছিলেন, যদিও প্রথম ছয় মাসে রাশিয়ায় এটি ৭০,০০০ কপি এবং সিআইএস দেশে অতিরিক্ত ৩০ হাজার কপি বিক্রি হয়েছিল।
তারপর তিনি প্রতি বছর একটি অ্যালবাম মুক্তি: ২০০৭ সালে "ইনক্রেডিবল", ২০০৮ সালে "অবসেশন" (ক্লাসিক ফ্রাঙ্ক সিনাত্রা এবং এভিস প্রেসলি এর গানের একটি সেট); এবং ২০০৯ সালে "ডেভশন"। এই প্রতিটি অ্যালবাম মস্কো এবং বাকু কনসার্ট দ্বারা সমর্থিত ছিল।
২০১০ সালে লন্ডন স্থানান্তরিত হওয়ার পর, তিনি প্রযোজক ব্রায়ান রাউলিং এর সঙ্গে কাজ করেন এবং ইউকে সঙ্গীত বাজারে মনোনিবেশ করেন। এমিনের অ্যালবাম "ওয়ান্ডার্স" ২০১০ সালের নভেম্বরে রাশিয়া ও সিআইএস এবং ২১ মার্চ ২০১১ সালে যুক্তরাজ্য এ মুক্তি পায়। ২০১২ সালে তার দ্বিতীয় অ্যালবাম "আফটার দ্য থান্ডার" এর প্রথম গান "হার্ট কিপস বিটিং" রাশিয়ার রেডিওতে ভালো প্রতিক্রিয়া অর্জন করেছে।
২৬ শে মে, ২০১২ তারিখে, এমিন আগালারভ তার স্থানীয় এলাকা বাকু শহরে অনুষ্ঠিত ইউরোভিশন সঙ্গীত প্রতিযোগিতায় গান পরিবেশন করেছেন। বিরতির সময়, এমিন "নেভার এনাফ" গানটি পরিবেশন করেন, উক্ত গানটি পরে তার অ্যালবাম "আফটার দ্য থান্ডার" এ অন্তর্ভুক্ত করা হয়।
২০১২ স্লাএর ২৩ সেপ্টেম্বর, এমিন আগালারভ জেনিফার লোপেজ এর সাথে বাকুের কনসার্টে উদ্বোধনী কার্যক্রমে একসাথে কাজ করেছেন।
৯ নভেম্বর, ২০১৩ তারিখে, এমিন আগালারভ সন্ধ্যায় গাউন প্রতিযোগিতার বিভাগে মস্কোতে অনুষ্ঠিত মিস ইউনিভার্স ২০১৩ এ উপস্থিত ছিলেন।
এমিন আগালারভ ডোনাল্ড ট্রাম্প এবং মিস ইউনিভার্স ২০১৩ এর প্রতিযোগীদের সাথে "ইন আনাদার লাইফ" নামে একটি সঙ্গীত ভিডিওতে সঞ্চালিত করেন। প্রতিযোগীদের ভিডিওতে উপস্থিত হওয়ার জন্য কোন অর্থ প্রদানের প্রয়োজন হয় নি।
২০১৪ সালের মে মাসে, এমিন আগালারভ ২০১৪ ওয়ার্ল্ড মিউজিক অ্যাওয়ার্ডস-এ "বেস্ট-সেলিং আজারবাইজান শিল্পী" এর জন্য পুরস্কার পান। ২016 সালে, এমিন আগালারভ তার বাকু এর সমুদ্র বাতাসে এক জমকালো বার্ষিক উপস্থাপনা করেন, যা ঝাড়া (ЖАРА) সংগীত উৎসব নামে পরিচিত ছিল।
বিবি খানম মসজিদ
বিবি খান্যম মসজিদ (Bibi-Xonum machiti) একটি ঐতিহাসিক জামে মসজিদ, যা সামারকান্দ, উজবেকিস্তানে অবস্থিত। এর নামকরণ করা হয় ১৪শতকের শাসক আমির তৈমুরের স্ত্রী’র নামানুসারে। এর স্ময়কার তোলা ছবি, যা রঙিন করেছেন অগ্রগানী চিত্রগ্রাহক Sergei Mikhailovich Prokudin-Gorskii, যাতে ১৮৯৭ সালের ভূমিকম্পে ধ্বংস হয়েছিল।
বৈশিষ্ট্য
বাইরের দেয়ালের দৈর্ঘ্য ১৬৭ মিঃ (১৮২.৬৩ গজ) এবং প্রস্থ ১০৯ মিঃ (১১৯.২০ গজ)। এই মসজিদের উপরের প্রধান গম্ভুজের সর্বোচ্চ উচ্চতা ৪০ মিঃ এবং এর প্রবেশদ্বার উচ্চটায় ৩৫ মিঃ। এই মসজিদের প্রাঙ্গনে মধ্যে একটি বড় মার্বেল পাথরের তৈরী কোর’আন শরীফ রয়েছে।
ইতিহাস
১৩৯৯ সালের ভারতীয় সমর যুদ্ধের পরে তৎকালীন শাসক তৈমুর সিদ্ধান নেন যে, তার নব্য রাজধানী সামারকান্দে একটি বিশাল মসজিদ নির্মাণ করবেন। মসজিদটি নির্মাণ হয় অত্যন্ত দামী পাথর দিয়ে যা ভারতীয়দের বিপক্ষে যুদ্ধে জয়ের বৈশিষ্ট্য বহন করে। Ruy Gonzáles de Clavijo এর মতে, ৯০ টি অধীগ্রহণকৃত হাতী এই দামী পাথরগুলো বহনের কাজে ব্যবহৃত হয় যাতে সুউচ্চভাবে সামারকান্দের বিবি খান্যম মসজিদটি সুউচ্চভাবে নির্মাণ সম্ভব হয়। মসজিদটির নির্মাণকাজ সমাপ্ত হয় ১৩৯৯ থেকে ১৪০৪ সালের মধ্যে। যাহোক এক শতক ধরে মসজিদটি অব্যবহারের ফলে ধীরে ধীরে তা ধ্বংসের সম্মুখীন হয়। এই মসজিদটি ধ্বংসের উপক্রম হওয়ার প্রধান কারণ হল, এর নির্মাণ ত্রুটি, এবং এটি অতি দ্রুত নির্মাণ হওয়ার ফলে তা দূর করা সম্ভব হয় নি। তাই এর কিছু অংশ আস্তে আস্তে ভেঙে পড়ে। ১৮৯৭ সালের ভূমিকম্পে এর একটি অংশ ভেঙে পড়ে। যাহোক ১৯৭৪ সালে উজবেকিস্তান সরকার এই মসজিদটি পুনঃনির্মাণের কাজ শুরু করে। ফলে এখন যে মসজিদ দেখা যাচ্ছে তা একেবারেই নতুন এবং এর প্রতিষ্ঠাকালীন কোন কাজ এখন আর অবশিষ্ট নেই। সিয়োব বাজার যা বিবি খান্যমের পাদদেশে অবস্থিত যা ৬০০ বছরের পুরনো।
তথ্যসূত্র
10. [http://hotfile.com/dl/109260477/dd62280/Xurshid-Davron_Bibixonim_qissasi_www.turklib.uz.rar.html Xurshid Davron. Bibixonim qissasi (Khurshid Davron. The narration of the Bibi-Khanum),Tashkent,.1991]
ইয়ং শেরিং লেপচা
ইয়ং শেরিং লেপচা একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে ২০১৯ সালে গ্যাংটক থেকে সিকিম বিধানসভায় নির্বাচিত হন।
অমল সিলভা
সম্পাথওয়াদুগে অমল রোহিতা সিলভা (அமல் சில்வா; জন্ম: ১২ ডিসেম্বর, ১৯৬০) মোরাতুয়ায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। ১৯৮৩ থেকে ১৯৮৮ সময়কালে শ্রীলঙ্কা ক্রিকেট দলের অন্যতম সদস্য ছিলেন অমল সিলভা।
দলে তিনি মূলতঃ উইকেট-রক্ষক ছিলেন। এছাড়াও বামহাতি উদ্বোধনী ব্যাটসম্যান হিসেবে মাঠে নামতেন ও ডানহাতে অফ ব্রেক বোলিংয়ে পারদর্শী ছিলেন। ঘরোয়া ক্রিকেটে মোরাতুয়া স্পোর্টস ক্লাব, নন্দেস্ক্রিপ্টস ক্রিকেট ক্লাব, শ্রীলঙ্কা কোল্টস একাদশ, গালে ডিস্ট্রিক্টস ক্রিকেট অ্যাসোসিয়েশন আমন্ত্রিত একাদশের প্রতিনিধিত্ব করেছেন তিনি।
মোরাতুয়ার প্রিন্স অব ওয়েলস কলেজ ও কলম্বোর সেন্ট পিটার্স কলেজের সাবেক ছাত্র তিনি।
খেলোয়াড়ী জীবন
১১ মার্চ, ১৯৮৩ তারিখে ওয়েলিংটনে অনুষ্ঠিত স্বাগতিক নিউজিল্যান্ডের বিপক্ষে তার টেস্ট অভিষেক ঘটে। কিন্তু ব্যাট হাতে তেমন সুবিধা করতে পারেননি তিনি। তবে ঐ টেস্টে ২ ক্যাচ নিয়েছিলেন।
প্রথম পছন্দের গ্লাভসম্যান হিসেবে দলে অন্তর্ভুক্তির জন্য তাকে সদাসর্বদাই গাই ডি অলউইসের সাথে লড়াইয়ে অবতীর্ণ হতে হয়েছে। কিন্তু ১৯৮৪ সালে অলউইসের আঘাতপ্রাপ্তি তার জন্য শাপেবর এনে দেয়। দলের সাথে ইংল্যান্ড সফরে যান ও অবস্থান পাকাপোক্ত করেন। লর্ডসে তার দৃঢ়তাপূর্ণ নৈপুণ্যে ড্র করতে সমর্থ হয়। তার প্রথম সেঞ্চুরির ফলে তিনি নিজস্ব প্রথম-শ্রেণীর ক্রিকেটের সর্বোচ্চ ৯১ রান টপকে যান। এ সেঞ্চুরিটি তার প্রথম-শ্রেণীর ক্রিকেটে প্রথম ছিল। এছাড়াও উইকেটের পিছনে অবস্থান করে তিন ক্যাচ নেন।
ভারতের বিপক্ষে এসএসসিতে ৯ ক্যাচ নিয়ে শ্রীলঙ্কাকে ড্র এনে দেন। দ্বিতীয় টেস্টে অবিস্মরণীয় অল-রাউন্ড নৈপুণ্যের স্বাক্ষর রাখেন। ১১১ রানসহ, ৮ ক্যাচ ও ১ স্ট্যাম্প নিয়ে শ্রীলঙ্কার প্রথম টেস্ট বিজয়ে ভূমিকা রাখেন। কিন্তু এই অপ্রত্যাশিত সাফল্যের পর তার খেলোয়াড়ী জীবন সঙ্কুচিত হয়ে পড়ে। নতুন বলের বিপক্ষে তাকে নিদারুণ সংঘাতের মুখোমুখি হতে হয় ও উইকেট-রক্ষণেও আন্তর্জাতিক মানদণ্ডবিহীন হয়ে পড়ে। ফলশ্রুতিতে এ সিরিজের পর ১৯৮৫-৮৬ মৌসুমে পাকিস্তানের বিপক্ষে খেলার জন্য দল নির্বাচকমণ্ডলীকে বিকল্প পথ খুঁজতে হয়। এরপর অবশ্য ১৯৮৮ সালে ইংল্যান্ডের বিপক্ষে একটিমাত্র টেস্টের মাধ্যমে দলে ফিরে আসলেও তা যথেষ্ট ছিল না। কিন্তু ঘরোয়া ক্রিকেটে ব্লুমফিল্ডের পক্ষে উইকেট-রক্ষণে বেশ দৃঢ়তার পরিচয় দিয়েছিলেন।
শ্রীলঙ্কা ক্রিকেট
খেলোয়াড়ী জীবন থেকে অবসর নেয়ার পর দুই মেয়াদে শ্রীলঙ্কা ক্রিকেটের চার সদস্যবিশিষ্ট দল নির্বাচকমণ্ডলীর সদস্য মনোনীত হন। ২০০৭ সালে প্রথমবার ও ২০১১ সালে দ্বিতীয়বার নির্বাচকমণ্ডলীর সদস্য হন তিনি। তন্মধ্যে, ২০১১ সালে তার দল ক্রিকেট বিশ্বকাপের ফাইনালে পৌঁছে। কিন্তু ব্যক্তিগত ও ব্যবসায়িক কারণ দেখিয়ে ২০১২ সালে পদত্যাগ করেন তিনি। ৩ মে, ২০১২ তারিখে এক প্রতিবেদককে জানান যে, আমি আমার পদত্যাগপত্র ক্রীড়ামন্ত্রীর বরাবরে প্রেরণ করেছি। তার পরিবর্তে অশান্ত ডিমেল, ডন অনুরাসিরি এবং হেমন্ত বিক্রমারত্নের যে-কোন একজন সম্ভাব্য উত্তরাধিকারী হিসেবে আসীন হবেন বলে শ্রীলঙ্কা ক্রিকেটের এক কর্মকর্তা জানান।
চর কাউয়া ইউনিয়ন
চর কাউয়া বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।
আয়তন
চর কাউয়া ইউনিয়নের আয়তন ৯,৩৪৬ একর।
প্রশাসনিক কাঠামো
চর কাউয়া ইউনিয়ন বরিশাল সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী চর কাউয়া ইউনিয়নের মোট জনসংখ্যা ৩০,২৩২ জন। এর মধ্যে পুরুষ ১৫,০৭৮ জন এবং মহিলা ১৫,১৫৪ জন। মোট পরিবার ৬,৪৭৯টি।
শিক্ষা
২০১১ সালের আদমশুমারি অনুযায়ী চর কাউয়া ইউনিয়নের সাক্ষরতার হার ৫৯.৭%।
সেনিয়া পেরভা
সেনিয়া ভিতালিয়েভনা পেরভা (Ксения Витальевна Перова, Ksenia Perova, জন্ম: ৮ ফেব্রুয়ারি ১৯৮৯; সেনিয়া পেরভা নামে পরিচিত) হলেন একজন রুশ বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে আরওসি-এর প্রতিনিধিত্ব করেছেন এবং নারীদের দলগত প্রতিযোগিতায় রৌপ্য পদক জয়লাভ করেছেন।
তিনি ২০১২ এবং ২০১৬ গ্রীষ্মকালীন অলিম্পিকে নারীদের দলগত প্রতিযোগিতায় অংশগ্রহণ করেছিলেন। ২০১২ গ্রীষ্মকালীন অলিম্পিকে তিনি ব্যক্তিগত প্রতিযোগিতায় পঞ্চম স্থান এবং দলগত প্রতিযোগিতায় চতুর্থ স্থানে অধিকার করেছিলেন। ২০১৬ গ্রীষ্মকালীন অলিম্পিকে, তিনি ব্যক্তিগত প্রতিযোগিতায় ১৭তম স্থান অধিকার করেছিলেন, তবে দলগত প্রতিযোগিতায় রৌপ্য পদক জয়লাভ করেছিলেন, যেখানে তার দল দক্ষিণ কোরিয়ার কাছে পরাজিত হয়েছিল। ২০২১ সালে, তিনি তুরস্কের আন্তালিয়ায় অনুষ্ঠিত ২০২১ ইউরোপীয় আর্চারি চ্যাম্পিয়নশিপে নারীদের দলগত প্রতিযোগিতায় স্বর্ণ পদক জয়লাভ করেছিলেন।
ভবানীগঞ্জ বিশ্ববিদ্যালয় কলেজ
ভবানীগঞ্জ সরকারি বিশ্ববিদ্যালয় কলেজ স্থাপিত হয় ১৯৭৩ সালে। রাজশাহী অঞ্চলের অন্যতম সেরা একটি কলেজ এটি। পূর্বে কলেজটির নাম ছিল ভবানীগঞ্জ ডিগ্রী কলেজ। কলেজটি বাগমারা উপজেলার প্রাণকেন্দ্র ভবানীগঞ্জ বাজারের পার্শ্বে অবস্থিত। ভবানীগঞ্জ পৌরসভার ভবানীগঞ্জে অবস্থিত এ কলেজটি  প্রাচীনতম, অবস্থানগত ও পাঠদানের দিক দিয়ে বাগমারা উপজেলার শ্রেষ্ঠ বিদ্যাপীঠ হিসাবে বিবেচিত। ভবানীগঞ্জ সরকারি বিশ্ববিদ্যালয় কলেজ ২০১৮ সালে উপজেলার একমাত্র সরকারি কলেজে রুপান্তরিত হয়। কলেজটিতে ২০০৯-১০ শিক্ষাবর্ষ থেকে জাতীয় বিশ্ববিদ্যালয়ের অধীনে ও ডিগ্রি  বিষয়ে পাঠদান করা হচ্ছে। এইসএসসির ফলাফলে এ কলেজ বরাবরই এগিয়ে। মানসম্মত ও গুণগত শিক্ষা নিশ্চিতে এ অঞ্চলে এ কলেজটির ভূমিকা অসামান্য।
অর্জনঃ জাতীয় বিশ্ববিদ্যালয়ের র্যাংকিং ২০১৫- এর সম্মাননায় রাজশাহী বিভাগের বেসরকারী বিশ্ববিদ্যালয়ের মধ্যে প্রথম স্থান এবং সরকারী কলেজের মধ্যে ৪র্থ স্থান অর্জন করেছে ভবানীগঞ্জ সরকারি বিশ্ববিদ্যালয় কলেজ। =অবস্থান = কলেজটি ভবানিগঞ্জ বাজারের পশ্চিম পার্শ্বে অবস্থিত। কলেজটির পশ্চিম ও দক্ষিণ ধার ঘেষা রানী (ফকিরনি) নদী।
রনি চৌধুরী
রনি চৌধুরী (জন্ম: ১ ডিসেম্বর ১৯৯৫) একজন বাংলাদেশী ক্রিকেটার। ২ অক্টোবর ২০১৬ সালে তিনি ২০১৬-১৭ জাতীয় ক্রিকেট লিগে চট্টগ্রাম বিভাগের হয়ে প্রথম শ্রেণির ক্রিকেটে আত্মপ্রকাশ করেন।
শৌলমারী (দ্ব্যর্থতা নিরসন)
শৌলমারী বলতে যা বুঝানো হতে পারেঃ
কোয়ার্ক-গ্লুয়ন প্লাজমা
কোয়ান্টাম ক্রোমোডাইনামিক্সে কোয়ার্ক-গ্লুয়ন প্লাজমা বা কোয়ার্ক-গ্লুয়ন স্যুপ হলো পদার্থের এমন এক দশা যা অতি উচ্চ তাপমাত্রা এবং/বা চাপে বিদ্যমান থাকে। পদার্থের এই দশাটি অনন্ত স্পর্শক স্বাধীন সবল মিথস্ক্রিয়াশীল কোয়ার্ক ও গ্লুয়নের সমন্বয়ে গঠিত হয় এবং তা সাধারণত পারমাণবিক নিউক্লিয়াস বা অন্যান্য হ্যাড্রনের রং বন্ধনের মাঝে সীমাবদ্ধ থাকে।
কনস্টানটিন নভোসেলভ
কনস্টানটিন নভোসেলভ (Константи́н Серге́евич Новосёлов একজন রুশ-ব্রিটিশ পদার্থবিজ্ঞানী। গ্রাফিন সম্পর্কিত গবেষণার জন্য তিনি সর্বাধিক পরিচিত। তিনি ও তার সহকর্মী আন্দ্রেঁ গেইম যুগ্মভাবে ২০১০ সালের ৫ অক্টোবর পদার্থবিজ্ঞানে নোবেল পুরস্কার অর্জন করেন। তিনি বর্তমানে ইউনিভার্সিটি অফ ম্যানচেস্টারে অধ্যাপক হিসেবে কর্মরত। তিনি রয়াল সোসাইটির একজন গবেষণা ফেলো।
বালিচাটা
বালিচাটা বা বালিছাটা (বৈজ্ঞানিক নাম: Acanthocobitis botia) (ইংরেজি: Sand Loach) হচ্ছে Balitoridae পরিবারের Acanthocobitis গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল, চীন, মায়ানমার এবং থাইল্যান্ডে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
আগষ্ট ১৪ (ওয়েব ধারাবাহিক)
আগষ্ট ১৪ হল ২০২০ সালের একটি বাংলাদেশী অপরাধ রোমহর্ষক ওয়েব ধারাবাহিক। এটি রচনা ও পরিচালনা করেছেন শিহাব শাহীন। ধারাবাহিকটি অনলাইন ভিডিও-অন-ডিমান্ড প্ল্যাটফর্ম বিঞ্জ-এ মুক্তি পায়। এতে প্রধান চরিত্রে অভিনয় করেন তাসনুভা তিশা, শতাব্দী ওয়াদুদ, শহীদুজ্জামান সেলিম ও মনিরা মিঠু। ধারাবাহিকটি ২০১৩ সালে ঘটে যাওয়া একটি সত্য ঘটনা হতে অনুপ্রাণিত, যেখানে পুলিশ কর্মকর্তা মাহফুজুর রহমান ও তার স্ত্রী স্বপ্না রহমান তাদের নিজেদের মাদকাসক্ত কন্যা ঐশী রহমানের হাতে খুন হন। এটি বাংলাদেশের সত্য ঘটনা অবলম্বনে নির্মিত প্রথম ওয়েব ধারাবাহিক।
ডিভিনিটি লাভ
ডিভিনিটি লাভ (জন্ম: ফেব্রুয়ারি ১১, ১৯৮৬, চেক প্রজাতন্ত্র) একজন অবসরপ্রাপ্ত চেক পর্নোগ্রাফিক অভিনেত্রী এবং মডেল ।
জীবনী
দুই বোনের মধ্যে সবচেয়ে ছোট হওয়ায়, লাভ পর্ন শিল্পে যাওয়ার আগে প্রসাধনী নিয়ে পড়াশোনা করেছিলেন। তিনি প্রথম একজন বহিরাগত নৃত্যশিল্পী হিসাবে কাজ করেন যতক্ষণ না ২০০৬ সালে তাকে পিয়েরে উডম্যান সেক্স সিটি চলচ্চিত্রে কাজ করার সুযোগ দেন।
সাঙ্গে লেপচা
সাঙ্গে লেপচা একজন ভারতীয় রাজনীতিবিদ। তিনি সিকিম ক্রান্তিকারি মোর্চার সদস্য হিসাবে ২০১৯ সালের সিকিম বিধানসভা নির্বাচনে ইয়কসাম-তাশিদিং থেকে সিকিম বিধানসভায় নির্বাচিত হন। তিনি সিকিম বিধানসভার ডেপুটি স্পিকার।
মুছাপুর ইউনিয়ন, সন্দ্বীপ
মুছাপুর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
জনসংখ্যা
২০১১ সালের পরিসংখ্যান অনুযায়ী মুছাপুর ইউনিয়নের লোকসংখ্যা ৪১,১০৭ জন। এর মধ্যে পুরুষ ২০,৪০১ জন এবং মহিলা ২০,৭০৬ জন।
অবস্থান ও সীমানা
সন্দ্বীপ উপজেলার মধ্যভাগে মুছাপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে সন্দ্বীপ পৌরসভা ও হারামিয়া ইউনিয়ন, পূর্বে মগধরা ইউনিয়ন, দক্ষিণে মাইটভাঙ্গা ইউনিয়ন এবং পশ্চিমে আজিমপুর ইউনিয়ন ও রহমতপুর ইউনিয়ন অবস্থিত।
নামকরণ ও ইতিহাস
সন্দ্বীপের স্বাধীন রাজা দিলাল (দেলওয়ার খাঁ) এর দুই মেয়ে ছিল। মুছা বিবি ও মরিয়ম বিবি। তাঁহার একাধিক পুত্র ছিল। তবে শুধু শরীফ খাঁ ছাড়া অন্য কারো নাম জানা যায়নি। সম্ভবত শরীফ খাঁ পিতার সঙ্গে জিনজিরায় কারারুদ্ধ অবস্থায় মারা যান। নবাব শায়েস্তা খাঁ দিলাল রাজার বয়ঃপ্রাপ্ত ছেলেদের ভরণ পোষণের জন্য ঢাকার অদূরে ধলেশ্বরী নদীর তীরে অবস্থিত পাথরঘাটা মিঠাপুকুর নামক স্থানে ১০/১২ খানা গ্রাম জায়গীর স্বরূপ প্রদান করেন। প্রায় ২০০ বছর পূর্বে গ্রামগুলো নদী ভাঙনে হারিয়ে যায়। তখন হতে শরীফ খাঁর বংশধরেরা সাভারের গাণ্ডা গ্রামে বসবাস করে আসছে। উল্লেখ্য, রাজা দিলালকে সন্দ্বীপ হতে বন্দী করে ঢাকায় আনার সময় তার কন্যাদ্বয়ের বংশধরেরা সন্দ্বীপেই থেকে যান। রাজা দিলালের প্রথম কন্যা মুছা বিবিকে বিয়ে করেন চাঁদ খাঁ ও মরিয়ম বিবি কে বিয়ে করেন মুলিশ খাঁ। মুছা বিবির নামানুসারে মুছাপুর গ্রাম ও মুছাবিবির দীঘি নামকরণ করা হয় বলে জনশ্রুতি আছে।
প্রশাসনিক কাঠামো
মুছাপুর ইউনিয়ন সন্দ্বীপ উপজেলার আওতাধীন ১১নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এটি সন্দ্বীপের সবচেয়ে উন্নত ইউনিয়ন। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এ ইউনিয়নের গ্রামগুলো হল:
শিক্ষা ব্যবস্থা
মুছাপুর ইউনিয়নের সাক্ষরতার হার ৫০.০৮%। এ ইউনিয়নে ১টি সরকারি কলেজ, ৩টি মাধ্যমিক বিদ্যালয়, ১টি দাখিল মাদ্রাসা, ২৩টি প্রাথমিক বিদ্যালয় ও ৫টি আনন্দ স্কুল রয়েছে।
যোগাযোগ ব্যবস্থা
উপজেলা সদর থেকে মুছাপুর ইউনিয়নে যোগাযোগের প্রধান সড়ক সন্দ্বীপ-মুছাপুর সড়ক। এছাড়াও রয়েছে উত্তর ও দক্ষিণ সন্দ্বীপের যোগাযোগ স্থাপনকারী সন্তোষপুর-সারিকাইত সড়ক। যোগাযোগ মাধ্যম টেক্সী, রিক্সা ও মোটর সাইকেল।
ধর্মীয় উপাসনালয়
মুছাপুর ইউনিয়নে ৬০টি মসজিদ, ১৬টি ঈদগাহ ও ১২টি মন্দির রয়েছে।
খাল ও নদী
মুছাপুর ইউনিয়নের উপর দিয়ে প্রবাহিত হচ্ছে ছোট বড় অনেক খাল।
বার্ট ভগলার
আলবার্ট এডওয়ার্ড আর্নেস্ট বার্ট ভগলার (Bert Vogler; জন্ম: ২৮ নভেম্বর, ১৮৭৬ - মৃত্যু: ৯ আগস্ট, ১৯৪৬) কেপ উপনিবেশের কুইন্সটাউনের সোয়ার্টওয়াটার এলাকায় জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেট তারকা ছিলেন। দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, কোয়াজুলু-নাটাল ও গটেং দলের পক্ষে খেলেছেন। এছাড়াও, মিডলসেক্স ক্রিকেট ক্লাবের পক্ষে ইংরেজ কাউন্টি ক্রিকেটে অংশ নিয়েছেন বার্ট ভগলার। দলে তিনি মূলতঃ শীর্ষস্থানীয় অল-রাউন্ডার হিসেবে খেলেছেন। ডানহাতে ব্যাটিংসহ লেগ ব্রেক বোলিংয়ে পারদর্শী ছিলেন তিনি।
দক্ষিণ আফ্রিকা দলে খেলার পূর্বে লর্ডসে মেরিলেবোন ক্রিকেট ক্লাবের মাঠকর্মী হিসেবে কাজ করেন ও পরবর্তীকালে মিডলসেক্সে খেলার জন্য মনোনীত হন। ১৯০৬ সালে নিজ দেশ দক্ষিণ আফ্রিকার পক্ষে টেস্ট খেলার সুযোগ পান ও উদীয়মান ক্রিকেটার হিসেবে আখ্যায়িত হন। এরপর ইংল্যান্ড সফরে দলের সদস্য হিসেবে অংশগ্রহণ করেন। পরবর্তীকালে টিপ ফস্টার তাকে বিশ্বের সেরা বোলার হিসেবে উল্লেখ করেন।
প্রারম্ভিক জীবন
নাটাল দলের পক্ষে নিচেরসারির ডানহাতি ব্যাটসম্যান ও ফাস্ট মিডিয়াম বোলার হিসেবে খেলোয়াড়ী জীবন শুরু করেন। ১৯০৪ সালের সফরের পর রেজি সোয়ার্জ ইংল্যান্ড থেকে ফিরে আসলে তার কাছ থেকে গুগলি বোলিং কৌশল শেখেন। ১৯০৫ সালে মিডলসেক্সের পক্ষে খেলার জন্য ইংল্যান্ডে যান।
১৯০৬-০৭ মৌসুমে কারি কাপে ইস্টার্ন প্রভিন্সের পক্ষাবলম্বন করেন। গ্রিকুয়াল্যান্ড ওয়েস্টের বিপক্ষে ৭৯ রানসহ ৬/১২ ও ১০/২৬ লাভ করেন। খেলায় দল ইনিংস ও ৩০১ রানের বিশাল ব্যবধানে জয় পায়। মার্চ, ২০০৯ পর্যন্ত তার ১০/২৬ প্রথম-শ্রেণীর ক্রিকেটে দক্ষিণ আফ্রিকার পক্ষে সেরা বোলিং পরিসংখ্যান হিসেবে বিবেচিত হয়ে আসছে। এছাড়াও খেলায় তার ১৬/৩৮ ইস্টার্ন প্রভিন্সের পক্ষে অদ্যাবধি অক্ষত রয়েছে।
আন্তর্জাতিক ক্রিকেট
১৯০৫-০৬ মৌসুমে ইংল্যান্ডের বিপক্ষে টেস্ট সিরিজে অংশ নেন। কিন্তু দক্ষিণ আফ্রিকার কাছে দ্বিতীয়সারির ইংল্যান্ড দলের বিপক্ষে বেশ হিমশিম খেতে হয়। রেজি সোয়ার্জ, জিমি সিনক্লেয়ার ও টিপ স্নুকের কারণে তিনি খুব কম সুযোগ পেয়েছেন। শেষদিকে ব্যাটিং করে অপরাজিত ৬২ তোলেন। কেবলমাত্র আসিফ মাসুদ এগারো নম্বরে ব্যাটিংয়ে নেমে ঐ সময়ে শীর্ষ রান তুলেছিলেন। এছাড়াও, প্রথম খেলোয়াড় হিসেবে ১১ নম্বরে ব্যাটিংয়ে নেমে দলের পক্ষে দ্বিতীয় ইনিংসে সর্বোচ্চ রান করার কৃতিত্বের অধিকারী। পরবর্তীতে শ্রীলঙ্কার জয়ন্ত অমরাসিংহে দ্বিতীয় খেলোয়াড় হিসেবে এ কৃতিত্ব গড়েন।
অবসর
প্রস্তাবিত ১৯১২ সালের ত্রি-দেশীয় প্রতিযোগিতায় অংশগ্রহণের প্রস্তুতি হিসেবে ১৯১১-এর বসন্তে অস্ট্রেলিয়া সফরে যান। কিন্তু ঐ সফরে তার ব্যাটিং কিংবা বোলিং কোনটিই কার্যকর হয়নি। অস্ট্রেলীয় অধিনায়ক ওয়ারউইক আর্মস্ট্রং যে-কোন মূল্যে গুগলি বোলারদের মোকাবেলায় সক্ষমতা দেখান। শেষ দুই টেস্ট থেকে বাদ পড়েন। ঐ সফরে তিনি তিন টেস্টে মোট ৪ উইকেট পান। ফলশ্রুতিতে ঐ সফরের পর প্রথম-শ্রেণীর ক্রিকেট থেকে অবসর নিতে বাধ্য হন। ব্যবসায়িক কারণে ব্রিটিশ আইলসে চলে যান। প্রথম বিশ্বযুদ্ধের পরও স্কটল্যান্ড ও আয়ারল্যান্ডের ক্লাব দলগুলোয় খেলে।
সম্মাননা
১৯০৮ সালে উইজডেন কর্তৃপক্ষ তাকে বর্ষসেরা ক্রিকেটার হিসেবে ঘোষণা করেছিল। মৃত্যু পরবর্তীকালে দক্ষিণ আফ্রিকার শুরুরদিককার প্রথিতযশা ক্রিকেটার হিসেবে তাকে বিশ্বের শীর্ষস্থানীয় ক্রিকেটার হিসেবে অন্তর্ভুক্ত করা হয়।
দিকেন
দিকেন (Diken) ভারতের মধ্য প্রদেশ রাজ্যের নীমুচ জেলার একটি নগর পঞ্চায়েত-শাসিত শহর।
জনসংখ্যা পরিসংখ্যান
ভারতের ২০০১ সালের আদমশুমারি অনুসারে দিকেন শহরের জনসংখ্যা ৭২০৬ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৫% হল ৬ বছর বা তার কম বয়সী।
সৈয়দ মাহবুব মোর্শেদ
সৈয়দ মাহবুব মোর্শেদ একজন বাংলাদেশী বিচারপতি যিনি ১৯১১ সালের ১১ই জানুয়ারি জন্মগ্রহণ করেন ভারতের পশ্চিমবঙ্গের মুর্শিদাবাদে।১৯৬৭ সালে তিনি প্রধান বিচারপতির পদ থেকে ইস্তফা দিয়ে দেশের মানুষের পাশে এসে দাঁড়িয়ে আন্দোলনে সমর্থন দিয়েছিলেন।
শিক্ষা জীবন
সৈয়দ মাহবুব মোর্শেদের বাবা সৈয়দ আবদুস সালেক ছাত্রজীবনে মেধার পরিচয় দিয়ে পরে বঙ্গীয় সিভিল সার্ভিসের সদস্যপদ লাভ করেছিলেন। শেরেবাংলা এ কে ফজলুল হক ছিলেন বিচারপতি মোর্শেদের মামা। বগুড়া জিলা স্কুল থেকে ১৯২৬ সালের ম্যাট্রিক পরীক্ষায় তিনি রাজশাহী বিভাগে প্রথম স্থান অর্জন করেন। কলকাতার প্রেসিডেন্সি কলেজ থেকে অর্থনীতি বিষয়ে তিনি অনার্সসহ বিএ পাস করেন ১৯৩০ সালে। সৈয়দ মাহবুব মোর্শেদ এমএ পাস করেন ১৯৩২ সালে। কলকাতা বিশ্ববিদ্যালয় থেকে প্রথম শ্রেণীতে আইন পাস করেন ১৯৩৩ সালে । ১৯৩৯ সালে ইংল্যান্ডের লিনকন্স ইন থেকে ব্যারিস্টারী ডিগ্রি লাভ করেন।